Lamazwi acashunwa uFredrick Douglass ngowe-1855
UKUZIPHATHA okungemukelekile kungabonakala njengendlela izingane eziba yiyo uma kukhona okwenzekile, kodwa ngokuba sibe phambili singonga isikhathi esiningi namandla ethu ngokuthi singenelele ngokushesha uma sibona ushintsho noma izinkinga ekuziphatheni kwazo.
Ukuziphatha okunenselelo kwengane kungasukela emuzwemi noma ekukholelweni okuthize, okufana nentukuthelo okanye ubuhlungu obusuka ezinhliziyweni zazo. Kufanele sithole imbangela yokuthi ingane ibe nentukuthelo noma ubuhlungu ukuze sikwazi ukuyisiza, ngaphandle kwalokho ngeke sikwazi ukuyisiza ingane ishinshe ukuziphatha kwayo.
Uma izingane zakho zizizwa zamukelekile futhi zithandwa, ngeke ziziphathe ngendlela engamukelekile ukuze zifezekiswe izidingo zazo.
Kufanele ulungise ukuziphatha okungamukelekile ngokuthi ukwazi ukubona ukuziphatha okuyinkinga bese uyazifundisa ngakho izingane zakho, ngaleyondlela zizokwazi ukusebenzisa izindlela ezinsha nezamukelekile zokuziphatha ziyeke izindlela ezindala.
Qala ngokuzibheka wena nendawo ezihlala kuyo. Izingane ziyathanda ukulinganisa indlela esiziphethe ngayo thina bazali kanye nabantu abasondelene nazo njengabangani, othisha kanye nezelamani zabo. Shintsha okanye uzisize zizikhiphe ezimweni ezingalungile.
Kufanele sibe phambili ekulawuleni ukuziphatha kwazo ukuze sivikele ukuziphatha okungamukelekile, njenganokuthi izingane zakho ezimbili ziyaphikisana, okungenzeka zigcine sezilwa. Ngenelela ngokushesha uma uzwa impikiswano uzibonise ukuthi zingakuxazulula kanjani ukungaboni ngasolinye ngaphandle kokushayana. Zifundise indlela elungile.